Pys slwtsh

Mae pys slwtsh yn cyd-bryd poblogaidd gyda physgodyn a sglodion. Ei sail yw merbys sych sy'n cael eu socian dros nos mewn dŵr gyda soda pobi, ac yna eu rinsio mewn dŵr ffres, ac ar ôl hynny caent eu mudferwi nes bydd y pys yn meddalu. Ychwanegir wedyn menyn a sesno â halen. Gellir hefyd ychwanegu mintys a lemwn (er nad yw hyn yn gyffredin mewn siopau 'sgod a sglods cyffredin. Er mai 'pys slwtsh' yw'r enw mwyaf cyffredin Cymraeg ar y saig, ceir sawl enw arall megis, pys potsh neu pys gleision, pys stwnsh, pys stwmp, a pys mwtrin. Gwelir amrywiad o 'pys slwtsh' fel pys slwj neu pys slwdj, gyda sain ychydig yn wahanol ar ddiwedd y gair.